Et callcenter er en virksomhed eller en afdeling af en virksomhed, hvor telefonen er det vigtigste arbejdsredskab. Nogle callcentre håndterer inbound-telefoni og og andre outbound-telefoni. Arbejdsopgaverne på et callcenter kan bl.a. være telesalg, mødebooking, kundeservice eller analyse.
Inbound
Med inbound forstås indgående telefonsamtaler til virksomheden. Typiske indbound-opkald er opkald fra kunder, leverandører m.v. Inbound-service er som regel den klassiske sekretær, der tager telefonen for virksomhederne når folk ringer til virksomhedens telefonnummer.
Outbound
Et outbound-callcenter går også ofte i daglig tale under navnet telemarketingfirma, da typiske outbound-opgaver er opkald til kunder i salgsøjemed, mødebooking eller lignende opkald.